kathámamasyaiṣā vámordhā́rā saṃvatsarámagnímāpnoti katháṃ saṃvatsaréṇāgnínā sámpadyata íti ṣaṣṭíśca ha vai trā́ṇi ca śatā́nyeṣā vásordhārā́tha ṣaḍátha páñcatriṃśattáto yā́ni ṣaṣṭiśca trī́ṇi ca śatā́ni tā́vanti saṃvatsarasyā́hāni tátsaṃvatsarasyā́hānyāpnotyatha yā́ni ṣṭ ṣaḍvā́ r̥távastádr̥tūnāṃ rā́trīrāpnoti tádubháyāni saṃvatsarásyāhorātrā́ṇyāpnotyátha yā́ni páñcatriṃśatsá trayodaśo mā́saḥ sá ātmā́ triṃśádātmā́ pratiṣṭhā dvé prāṇā dve śíra evá pañcatriṃśámetā́vānvaí saṃvatsará evámu hāsyaiṣā vásordhā́rā saṃvatsarámagnímāpnotyeváṃ saṃvatsaréṇāgnínā sámpadyata etā́vatya u vaí śāṇḍilè 'gnaú madhyato yájuṣmatya íṣṭakā úpadhīyante 'gnáyo haite pŕ̥thagyádetā íṣṭakā evámu hāsyaitè 'gnáyaḥ pŕ̥thagvásordhā́rayābhíhutā bhavanti